**ODBORNÉ UČILIŠTE INTERNÁTNE**

**Švermova 1**

**976 46 Valaská**

Organizačná zložka: Špeciálna základná škola internátna

Súčasť: Školský klub detí

**Školský poriadok**

**školského klubu detí**

**/ŠKD/**

**Vo Valaskej 01.09.2021 Vypracovala:** Judita Miklošová

# IDENTIFIKAČNÉ ÚDAJE

|  |  |
| --- | --- |
| **Názov a adresa školy** | **Odborné učilište internátne,****Švermova 1, 976 46 Valaská** |
|  **Organizačná súčasť školy**  | **Špeciálna materská škola internátna**  |
|  **Dokument** | **Školský poriadok špeciálnej materskej školy internátnej**  |
| **Forma výchovy a vzdelávania** | **poldenná prevádzka** |
| **Dátum schválenia školského poriadku pedagogickou radou OUI** | 26.04.2021 |
| **Dátum schválenia školského poriadku Radou školy** | 16.7.2021 |
| **Vydáva, miesto vydania** | **Mgr Iveta Setváková – riaditeľka OUI,** **OUI, Švermova1, 976 46 Valaská** |
| **Platnosť dokumentu** | **1.9.2021**  |

**Školský poriadok ŠKD obsahuje:**

**Časť I. Všeobecné ustanovenia**

**Časť II.**

**Článok I. Práva a povinnosti**

Práva a povinnosti detí v ŠKD

 Práva a povinnosti zákonných zástupcov v ŠKD

**Článok II. Riadenie a organizácia**

**Článok III. Prijímanie detí**

 Príspevok, spôsob a termín úhrady nákladov za pobyt detí v ŠKD

 Dochádzka detí

 Preberanie, schádzanie a rozchádzanie detí

 Ukončenie dochádzky dieťaťa v ŠKD

 Denný režim ŠKD

 Dokumentácia ŠKD

**Článok IV. Starostlivosť o zdravie a bezpečnosť detí v ŠKD**

 Organizácia a dodržiavanie zásad správania sa v školskej jedálni

**Článok V. Podmienky pre zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím**

 Ochrana pred sociálno-patologickými javmi

 Opatrenia proti šíreniu legálnych a nelegálnych drog

**Článok VI. Opatrenia vo výchove**

**Článok VII. Podmienky zaobchádzania s majetkom ŠKD**

**Článok VIII. Ochrana osobných údajov**

**Časť III. Záverečné ustanovenia**

**Prílohy : Plán práce ŠKD**

**Časť I.**

**Všeobecné ustanovenia**

# Školský poriadok školského klubu detí /ďalej ŠKD/ je v súlade so zákonom 245/2008 Z. z. o výchove a vzdelávaní /školský zákon/ a o zmene a doplnení niektorých zákonov v znení neskorších predpisov, zákonom 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov, zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a vyhláškou MŠVVaŠ SR č. 306/2009 Z. z. o školskom klube**,** školskom stredisku záujmovej činnosti, centre voľného času, školskom hospodárstve a stredisku odbornej praxe.

# Školský klub detí je zriadený ako súčasť Odborného učilišťa internátneho, Švermova 1, Valaská. Školský poriadok ŠKD je vnútorným poriadkom a tvorí súčasť pedagogickej dokumentácie ŠKD.

ŠKD je súčasťou školy a plní úlohy v čase mimo vyučovania. Cieľom výchovno-vzdelávacieho procesu v ŠKD je poskytovať deťom množstvo aktivít, naučiť ich efektívne a  tvorivo využívať voľný čas.

Školský poriadok školského klubu detí sú povinní dodržiavať pedagogickí zamestnanci, zákonní zástupcovia  detí, deti, ktoré sú riadne prihlásené do ŠKD.

**Časť II.**

**Článok I.**

**Práva a povinnosti detí v ŠKD**

**Dieťa v ŠKD má právo:**

* na rovnoprávny prístup k výchove a vzdelávaniu
* na individuálny prístup rešpektujúci jeho schopnosti a možnosti, nadanie a zdravotný stav
* na úctu k jeho vierovyznaniu, jeho svetonázoru, národnostnej a etnickej príslušnosti
* na poskytovanie poradenstva a služieb spojených s výchovou a vzdelávaním
* na výchovu a vzdelávanie v bezpečnom a hygienicky vyhovujúcom prostredí
* na organizáciu výchovy a vzdelávania primeranú jeho veku, schopnostiam, záujmom, zdravotnému stavu a v súlade so zásadami psychohygieny
* na úctu k svojej osobe a zabezpečenie ochrany proti fyzickému, psychickému a sexuálnemu násiliu
* na slobodnú voľbu krúžkov v súlade so svojimi možnosťami, záujmami a záľubami v rozsahu ustanovenom výchovným programom
* na informácie týkajúce sa jeho osoby a jeho výchovno-vzdelávacích výsledkov
* na vzdelávanie v štátnom jazyku a v materinskom jazyku v rozsahu ustanovenom v školskom zákone
* na výchovu a vzdelávanie s využitím špecifických foriem a metód, ktoré zodpovedajú potrebám dieťaťa so špeciálnymi výchovno-vzdelávacími potrebami a na vytvorenie nevyhnutných podmienok, ktoré túto výchovu a vzdelávanie umožňujú

**Povinnosti detí:**

V ŠKD sú stanovené pravidlá správania sa. Rešpektovanie pravidiel je v záujme bezpečnosti detí navštevujúcich ŠKD. Deti sú pravidelne oboznamované s bezpečnostnými, požiarnymi a hygienickými predpismi, ako aj zásadami správania sa v triedach, učebniach a všetkých priestoroch využívaných pre činnosť ŠKD.

* dieťa nemôže svojvoľne opustiť výchovné oddelenie a priestory ŠKD od vstupu do ŠKD až po odchod domov
* dieťa sa nemôže svojvoľne vzdialiť od výchovnej skupiny, ak výchovno-vzdelávacia činnosť prebieha v exteriéri budovy školy /školské ihrisko, park, blízke okolie a iné/
* dieťa neobmedzuje svojim konaním práva a právom chránené záujmy ostatných osôb zúčastňujúcich sa na výchove
* dodržiava školský poriadok školy, vnútorné predpisy školy, Školský poriadok ŠKD
* v priestoroch mimo oddelenia ŠKD /schody, WC, chodby.../ nie je dovolené dieťaťu kĺzať sa a šmýkať po chodbách a schodiskách, sadať na zábradlie schodiska, nakláňať sa cez zábradlie, skákať zo schodov, sadať na radiátory, parapetné dosky, resp. inak sa vystavovať nebezpečenstvu z ľahostajnosti či „dobrodružstva“
* dieťa je povinné správať sa tak, aby vlastným nevhodným správaním nespôsobilo úraz sebe ani nikomu inému
* správať sa priateľsky a slušne k spolužiakom a oslovovať ich krstným menom
* správať sa úctivo, rešpektovať pokyny, ktoré sú v súlade s dobrými mravmi
* nepoužívať vulgárne výrazy, nenapádať fyzicky a slovne spolužiakov
* chrániť pred poškodením majetok školy a ŠKD
* chrániť pred poškodením učebnice, učebné pomôcky
* ctiť si ľudskú dôstojnosť svojich spolužiakov a zamestnancov školy /k riaditeľke, pedagogickým a ostatným zamestnancom školy sa správať zdvorilo, pozdraviť sa, v styku s ostatnými deťmi dodržiavať pravidlá slušného správania, oslovovať ich krstným menom/
* dieťa je povinné po ukončení činnosti upratať priestor a hračky, s ktorými sa hralo
* deťom nie je dovolené manipulovať s ťažkými predmetmi, elektrickými rozvodmi a ohňom

Tieto povinnosti sú vymedzené vo všeobecnej rovine, deti ich môžu plniť len vzhľadom k svojim rozvojovým možnostiam, v súlade s rozvojom vlastného poznania, uvedomenia si seba a ostatných detí.

**Práva a povinnosti zákonných zástupcov v ŠKD**

**Zákonný zástupca dieťaťa má právo:**

* žiadať, aby sa v rámci výchovy a vzdelávania v ŠKD poskytovali deťom informácie a vedomosti vecne a mnohostranne, v súlade so súčasným poznaním sveta a v súlade s cieľmi výchovy a vzdelávania podľa platných štátnych vzdelávacích programov
* oboznámiť sa so školským poriadkom ŠKD
* byť informovaný o výchovných výsledkoch svojho dieťaťa
* na poskytnutie poradenských služieb vo výchove a vzdelávaní dieťaťa
* vyjadrovať sa ku školskému vzdelávaciemu programu ŠKD prostredníctvom orgánov školskej samosprávy /Rada školy/
* v prípade ublíženia iným dieťaťom vlastnému dieťaťu má zákonný zástupca právo oznámiť túto skutočnosť vychovávateľke, riaditeľke OUI, zástupkyni a žiadať riešenie
* zákonný zástupca nemá právo riešiť vzniknutú situáciu priamo s dotyčným dieťaťom
* počas konania o rozvode a úprave výkonu rodičovských práv a povinností bude škola dbať o riadne napĺňanie rodičovských práv a povinností do rozhodnutia súdu tak, ako bolo do podania návrhu na rozvod manželstva a úpravu výkonu rodičovských práv a povinností k dieťaťu, to znamená, že každý zákonný zástupca má právo priviesť dieťa do ŠKD, aj ho z neho vyzdvihnúť

**Zákonný zástupca je povinný:**

* dodržiavať podmienky výchovno-vzdelávacieho procesu určené školským poriadkom školy a ŠKD
* vytvoriť pre dieťa podmienky na prípravu pre výchovu a vzdelávanie v ŠKD
* informovať školu a zodpovednú vychovávateľku ŠKD o zmene zdravotnej spôsobilosti dieťaťa, o zdravotných problémoch a iných závažných skutočnostiach, ktoré by mohli mať dopad na plynulý priebeh výchovy a vzdelávania dieťaťa /§ 144 ods.7 písm. d, školského zákona/, ak tak rodič neurobí považuje sa to za porušenie školského poriadku
* nahradiť škodu, ktorú jeho dieťa úmyselne spôsobilo
* pravidelne uhrádzať príspevky v zmysle zákona NR SR 245/2008 Z. z. o výchove a vzdelávaní /školský zákon/ a o zmene a doplnení niektorých zákonov v znení neskorších predpisov § 114, odstavec 3, ktorý ustanovuje príspevok za pobyt dieťaťa v ŠKD
* informovať školu a zodpovednú vychovávateľku ŠKD o infekčnom ochorení dieťaťa, resp. rodinných príslušníkov žijúcich v jednej domácnosti
* rešpektovať, že počas pobytu v ŠKD dieťa nesmie používať mobilné elektronické zariadenia, prostredníctvom ktorých dochádza k prenosu údajov tretím osobám bez súhlasu osôb, o ktorých sa údaje prenášajú /pedagogických zamestnancov, nepedagogických zamestnancov školy a detí navštevujúcich školu/
* v prípade, ak zákonný zástupca bez predchádzajúcej dohody nevyzdvihne svoje dieťa z ŠKD do času ukončenia prevádzky ŠKD, vychovávateľka bude kontaktovať postupne všetky osoby, ktoré majú poverenie na prevzatie dieťaťa. Ak žiadna z poverených osôb dieťa neprevezme, zamestnanci školy sú povinní kontaktovať príslušné okresné riaditeľstvo policajného zboru, ktoré okrem výkonu svojich oprávnení disponuje aj kontaktom na príslušný orgán sociálnoprávnej ochrany detí a sociálnej kurately, ktorý je dosiahnuteľný aj mimo služobného času zamestnancov
* zodpovedná vychovávateľka nesmie dieťa odviesť k sebe domov, ani ho odovzdať inej osobe, ako je zákonný zástupca, alebo ním písomne splnomocnená osoba
* v prípade podozrenia, že zákonný zástupca dieťaťa opakovane preberá dieťa pod vplyvom alkoholu alebo iných omamných látok, bude riaditeľka OUI po predchádzajúcom písomnom upozornení zákonného zástupcu v rámci všeobecnej oznamovacej povinnosti vyplývajúcej zo zákona č. 305/2005 Z. z. o sociálnoprávnej ochrane detí a sociálnej kuratele informovať o tejto skutočnosti príslušný Úrad práce, sociálnych vecí a rodiny, oddelenie sociálnoprávnej ochrany detí a sociálnej kurately

**Článok II.**

**Riadenie a organizácia**

* ŠKD je zriadené ako súčasť odborného učilišťa internátneho
* ŠKD riadi zástupca riaditeľky školy
* riaditeľka školy určuje počet oddelení v ŠKD podľa počtu prihlásených detí
* za výchovno-vzdelávaciu činnosť v ŠKD zodpovedá vychovávateľka alebo zastupujúci pedagogický zamestnanec
* činnosť ŠKD je zameraná na aktívne využívanie voľného času detí a riadi sa vypracovaným Výchovným programom ŠKD
* ŠKD sa riadi režimom dňa, ktorý je súčasťou vnútorného poriadku ŠKD
* hodina výchovnej práce trvá 60 minút
* vychovávateľka ŠKD je členkou MZ pre 1.-4.ročník, B, C variant ŠZŠI
* ŠKD sa nachádza v budove školy (OUI) na prvom poschodí
* priestory pre deti, ktoré navštevujú ŠKD, sú viditeľne označené

**Článok III.**

**Prijímanie detí**

* deti, ktoré už navštevovali ŠKD, sa prijímajú na jeden školský rok na základe písomnej prihlášky podanej zákonným zástupcom /zápisný lístok/ najneskôr do 31.5. príslušného školského roka
* <https://ouvalaska.edupage.org/>
* zákonní zástupcovia detí, ktoré ešte nenavštevovali ŠKD, odovzdajú prihlášky do ŠKD najneskôr do 5. septembra príslušného školského roka. Žiadosť je potrebné bezpodmienečne odovzdať triednemu učiteľovi, ten prihlášku odovzdá riaditeľke OUI. Po tomto termíne už dieťa nemusí byť do ŠKD prijaté.
* prijímanie detí do ŠKD v inom termíne povoľuje/ nepovoľuje/ výlučne riaditeľka školy, ktorá vydáva o prijatí dieťaťa do ŠKD písomné rozhodnutie
* o prijatí dieťaťa do ŠKD rozhoduje riaditeľka OUI vydaním rozhodnutia
* o vyradení dieťaťa z ŠKD rozhoduje riaditeľka OUI po prerokovaní dôvodu vyradenia dieťaťa s vychovávateľkou školského klubu detí
* oddelenie ŠKD nie je totožné s triedou dieťaťa
* do ŠKD možno zaradiť dieťa aj na prechodné obdobie, ktorého dĺžka sa vyznačí v rozhodnutí o prijatí
* do ŠKD sa prednostne zaraďujú deti z nižších ročníkov, prihlásené na pravidelnú školskú dochádzku
* dieťa môže počas školského roka ukončiť dochádzku v ŠKD v prípade, ak o ukončenie dochádzky písomne požiada jeho zákonný zástupca

ŠKD je v prevádzke celý školský rok, okrem dní pracovného pokoja, štátnych sviatkov. O prevádzke ŠKD počas  prázdnin po prerokovaní so zriaďovateľom rozhoduje riaditeľka OUI.

Prevádzka ŠKD je v pracovných dňoch v čase od 06:00 hod. do 07:30 hod., po ukončení vyučovania zapísaných detí v čase od 11:25 hod. do 14:15 hod.

Prevádzku ŠKD je možné na začiatku školského roka upraviť len so súhlasom riaditeľky OUI vzhľadom na požiadavky zákonných zástupcov detí navštevujúcich ŠKD.

**Príspevok, spôsob a termín úhrady nákladov za pobyt detí v ŠKD**

Riaditeľstvo OUI v zmysle Zákona NR SR 245/2008 Z. z. o výchove a vzdelávaní/školský zákon/ a o zmene a doplnení niektorých zákonov v znení neskorších predpisov § 114, odstavec 3 ustanovuje príspevok za pobyt dieťaťa v školskom klube v školskom roku 2021/2022 **vo výške 2 € mesačne** (slovom dve eurá).

**Príspevok za pobyt dieťaťa v ŠKD upravuje smernica o poplatkoch.**

* príspevok sa uhrádza v nižšie uvedenom výplatnom termíne dvakrát ročne vychovávateľke ŠKD v popoludňajších hodinách nasledovne:

**do 31.10. v sume 10 €** (slovom desať eur) – I. polrok

**do 28.02. v sume 10 €** (slovom desať eur) – II. polrok

* príjmy od zákonných zástupcov sú evidované v zošite úhrad príspevkov za každé dieťa v ŠKD osobitne
* príspevok je vychovávateľkou ŠKD odovzdaný poverenej osobe na ekonomickom úseku OUI Valaská. Určená zodpovedná osoba je povinná vyzbierané príspevky odviesť na účet do Štátnej pokladnice
* poplatok za pobyt dieťaťa v ŠKD sa uhrádza nezávisle od času a počtu dní, ktoré dieťa navštevuje
* ak zákonný zástupca v priebehu mesiaca odhlási dieťa z ŠKD**,** nemá nárok na vrátenie poplatku
* v zmysle zákona NR SR 245/2008 Z. z. o výchove a vzdelávaní a o zmene a doplnení niektorých zákonov v zmysle neskorších predpisov môže riaditeľka OUI rozhodnúť o znížení alebo odpustení poplatku v prípade, ak zákonný zástupca dieťaťa o to písomne požiada. Zákonný zástupca dieťaťa k žiadosti zároveň priloží aj aktuálnu kópiu dokladu o tom, že je poberateľom dávky v hmotnej núdzi

**Dochádzka detí**

* rozsah dennej dochádzky a spôsob odchodu dieťaťa z ŠKD uvedie jeho zákonný zástupca na žiadosti o prijatí dieťaťa do ŠKD /žiadosť o prijatí na stránke školy <https://ouvalaska.edupage.org/> v sekcii ŠKD/
* rozsah dennej dochádzky dieťaťa a spôsob jeho odchodu je uvedený v osobnom spise dieťaťa a v prihláške dieťaťa do ŠKD. V osobnom spise sú zároveň uvedené všetky spôsoby odchodu počas celého školského roka
* pri pravidelnej dochádzke dieťaťa do ŠKD je v prípade zmeny zákonný zástupca povinný túto skutočnosť písomne oznámiť zodpovednej vychovávateľke
* v priebehu školského roka môže zákonný zástupca dieťa do ŠKD písomnou formou prihlásiť/odhlásiť <https://ouvalaska.edupage.org/>
* pri organizovaní nepravidelných aktivít mimo plánovaných činností ŠKD /hromadné podujatia v obci i mimo nej napr.: stavanie Mája v obci, vianočné trhy.../ musí zákonný zástupca s účasťou dieťaťa na aktivite súhlasiť. Súhlas potvrdí podpisom na tlačive – Informovaný súhlas rodiča – a odovzdá ho zodpovednej vychovávateľke, ktorá zároveň za dieťa počas trvania aktivity preberá zodpovednosť, ak sa s rodičom nedohodne inak
* v prípade odchodu dieťaťa z ŠKD mimo stanovený čas, je zákonný zástupca povinný túto skutočnosť písomne oznámiť zodpovednej vychovávateľke
* zákonný zástupca dieťaťa alebo rodinný príslušník, ktorý vyzdvihuje dieťa z ŠKD, je povinný si dieťa prevziať osobne od zodpovednej vychovávateľky najneskôr do ukončenia činnosti ŠKD, t.j. do 14:30 hod. Pokiaľ si zákonný zástupca dieťa z ŠKD nevyzdvihne, bude vychovávateľkou kontaktovaný telefonicky, alebo SMS správou.
* ak zákonný zástupca dieťa nevyzdvihne ani do 30 minút od kontaktovania vychovávateľkou, bude dieťa poslané samé domov a zodpovednosť za bezpečnosť dieťaťa preberá zákonný zástupca
* ak odchádza dieťa z ŠKD bez sprievodu, alebo s neplnoletým súrodencom, preberá zákonný zástupca za neho plnú zodpovednosť (napr. na školský autobus)
* dieťa nebude z ŠKD uvoľnené na základe telefonického požiadania zákonného zástupcu
* ak je dieťa v ŠKD a pokračuje v popoludňajšej výchovno-vzdelávacej činnosti alebo inej záujmovej činnosti v škole, zodpovedá za dieťa vedúci záujmového útvaru, ktorý si dieťa vyzdvihne v ŠKD a po skončení odovzdá vychovávateľke, alebo podľa dohody so zákonným zástupcom uvoľní dieťa domov

**Preberanie, schádzanie a rozchádzanie detí**

* za príchod dieťaťa do ranného klubu zodpovedá jeho zákonný zástupca. Dieťa je povinný odovzdať službukonajúcej vychovávateľke, ktorá príchod dieťaťa zapíše do evidencie dochádzky
* v rannom klube službukonajúca vychovávateľka nezodpovedá za prípadný úraz dieťaťa v prípade, keď zákonný zástupca dieťa osobne neodovzdá
* deti do oddelenia ŠKD prichádzajú po skončení vyučovania pod vedením učiteľa vyučujúceho poslednú vyučovaciu hodinu v ich rozvrhu
* ak sa výchovno-vzdelávacia činnosť ŠKD organizuje v exteriéri školy, je vychovávateľka zodpovedná za deti počas celej doby aktivity až do ich príchodu naspäť do budovy školy

**Ukončenie dochádzky dieťaťa v ŠKD**

* ukončenie (prerušenie) dochádzky dieťaťa sa uskutočňuje len na základe písomnej žiadosti zákonného zástupcu /žiadosť o odhlásenie dieťaťa zo ŠKD na stránke školy
* v prípade prerušenia/ukončenia dochádzky dieťaťa do ŠKD môže zákonný zástupca písomne požiadať riaditeľstvo OUI o vrátenie príspevku za pobyt dieťaťa v ŠKD
* maximálna doba na vrátenie príspevku zákonnému zástupcovi je do 31. augusta príslušného školského roka.

**Denný režim ŠKD**

Činnosť v ŠKD sa riadi Výchovným programom a Režimom dňa ŠKD. Počas dňa sa pravidelne striedajú oddychové a záujmové činnosti – tematické oblasti výchovy s prípravou na vyučovanie.

Súčasťou režimu dňa sú aj režimové momenty /sú to činnosti ako napr. prechody detí v budove školy, prezliekanie, hygiena, sebaobslužné činnosti a iné/.

**06:00 – 07:30 hod.** Ranný klub, príchod detí do ŠKD, voľné a individuálne hry

**11:25 – 12:20 hod.** Činnosť oddychová, činnosť relaxačná, hygienické návyky

**12:20 – 12:45 hod.** Obed v školskej jedálni

/samoobslužné činnosti, režimové momenty/

**12:50 – 13:20 hod.** Tematická oblasť výchovy

**13:20 – 13:40 hod.** Príprava na vyučovanie, didaktické hry, vypracovanie domácich

úloh po dohode s rodičmi

**13:40 – 14:00 hod.** Rekreačná činnosť, činnosť odpočinkového charakteru

**14:00 – 14:15 hod.** Presun na autobusovú zastávku, odchod domov

**Dokumentácia ŠKD**

Dokumentácia ŠKD je určená zákonom NR SR číslo 245/52008 Z. z. o výchove a vzdelávaní, ďalšie podrobnosti určuje vyhláška MŠVVaŠ SR číslo 306/2009 Z. z. o školskom klube detí, centre voľného času, školskom hospodárstve a stredisku odbornej praxe.

Za vedenie dokumentácie ŠKD je zodpovedná vychovávateľka ŠKD.

K povinnej dokumentácii patrí :

* výchovný program, ktorého súčasťou sú výchovné plány, výchovné osnovy a výchovné štandardy vypracované v súlade so školským vzdelávacím programom
* triedna kniha
* osobný spis dieťaťa
* školský poriadok ŠKD
* plán práce ŠKD

Ďalšia dokumentácia ŠKD :

* rozvrh týždennej činnosti
* správy z kontrolnej činnosti Štátnej školskej inšpekcie
* rozhodnutia riaditeľky školy
* čestné prehlásenie zákonného zástupcu, že dieťa nenavštevuje iné ŠKD
* príspevok na úhradu za pobyt dieťaťa v ŠKD
* zápisný lístok
* prihláška dieťaťa do ŠKD
* spôsob odchodu z ŠKD
* písomné splnomocnenia a oznamy zákonných zástupcov
* evidencia školských úrazov detí

**Článok IV.**

**Starostlivosť o zdravie a bezpečnosť detí v ŠKD**

* za bezpečnosť detí počas pobytu v ŠKD zodpovedá vychovávateľka
* dieťa je povinné rešpektovať príkazy a usmernenia vychovávateľky vyplývajúce zo školského poriadku školy a Školského poriadku ŠKD
* prechod detí do ŠKD v rámci školy zabezpečuje vyučujúci, ktorý mal poslednú vyučovaciu hodinu v triede
* vychovávateľka nezodpovedá za dieťa, ktoré bolo na vyučovaní a do ŠKD sa nedostavilo
* vychovávateľka je povinná poučiť deti o bezpečnosti pri všetkých činnostiach v ŠKD
* pri vykonávaní exteriérových aktivít musia mať deti vhodnú obuv, ktorú zabezpečujú zákonní zástupcovia dieťaťa
* v prípade úrazu sa vychovávateľka ŠKD riadi metodickým pokynom, ktorý nadobudol účinnosť 01.05.2021 (Povinnosti zamestnávateľa a zamestnancov pri vzniku pracovných úrazov, iných úrazov, školských úrazov, nebezpečných udalostí a pri bezprostrednom a vážnom ohrození života alebo zdravia ),
* v prípade úrazu, ktorý sa stane v ŠKD, poskytne vychovávateľka dieťaťu predlekársku prvú pomoc, v prípade potreby zabezpečí prevoz zraneného na ošetrenie u lekára, resp. privolá jednotku rýchlej zdravotnej starostlivosti
* vychovávateľka môže v prípade úrazu dieťaťa dočasne požiadať o  dozor nad ostatnými deťmi najbližšiu dospelú osobu (pracovník/pracovníčka školy). O úraze informuje vedenie školy, ktoré zabezpečí pedagogický dozor nad ostatnými deťmi.
* úraz, ktorý sa stane v ŠKD, eviduje sa v knihe školských úrazov, drobné poranenia detí vychovávateľka eviduje v knihe úrazov ŠKD
* vychovávateľka je povinná pri úraze dieťaťa ihneď informovať jeho zákonných zástupcov a oboznámiť ich s priebehom úrazu a následným ošetrením dieťaťa
* vychovávateľka telefonicky informuje zákonných zástupcov aj v prípade zdravotných ťažkostí dieťaťa /bolesť hlavy, bolesť brucha , zvracanie .../
* ak dieťa javí známky ochorenia, vychovávateľka má právo odmietnuť prevziať dieťa do ŠKD
* počas rekreačnej činnosti /v exteriéri/ je vychovávateľka povinná zabezpečiť deťom plnohodnotnú, organizovanú činnosť, venuje deťom zvýšenú pozornosť, dodržiava požiadavky bezpečnosti a ochrany zdravia v zmysle príslušných všeobecne záväzných právnych predpisov a pokynov riaditeľky školy
* rekreačná činnosť v ŠKD obsahuje pohybové aktivity detí v rámci školského dvora, školského ihriska, alebo vychádzky. Na vychádzke ide vychovávateľka posledná, vždy za deťmi. Pri prechádzaní cez cestnú komunikáciu sa vychovávateľka dôsledne riadi zásadami ochrany zdravia a bezpečnosti detí. Dáva znamenie zdvihnutou rukou alebo používa terč na zastavenie premávky, vchádza na vozovku prvá a odchádza z nej posledná. Na vychádzke musí vychovávateľka vopred poznať terén a jej trasu.
* v jarných a letných mesiacoch sa rekreačná činnosť upravuje vzhľadom na intenzitu slnečného žiarenia.
* vychovávateľka pri rekreačnej činnosti skontroluje bezpečnosť areálu školského dvora, podľa potreby odstráni z dosahu nebezpečné predmety, prípadne zabezpečí ich likvidáciu nepedagogickou zamestnankyňou
* počas aktivít v parku a na školskom dvore s použitím detských dopravných prostriedkov (kolobežka, bicykel) vychovávateľka vedie deti premyslene a systematicky k osvojovaniu si zručností, postojov a vedomostí z oblasti dopravnej výchovy
* pre výchovné činnosti ŠKD sú využívané aj špeciálne učebne školy, v ktorých deti dodržiavajú prevádzkový poriadok učebne, s ktorým ich oboznámi vychovávateľka

**Organizácia a dodržiavanie zásad správania sa v školskej jedálni**

* súčasťou výchovno-vzdelávacej činnosti je aj stravovanie detí v školskej jedálni
* deti prichádzajú do jedálne len v sprievode vychovávateľky
* v jedálni sa dieťa správa slušne, dodržiava spoločenské a kultúrne návyky /nevyrušuje ostatných stravníkov, nebehá po školskej jedálni, počká, kým sa naobedujú ostatné deti, používa príbor.../
* po skončení obeda deti do ŠKD odchádzajú s vychovávateľkou
* pitný režim je zabezpečený v školskej jedálni počas stravovania, počas pobytu v ŠKD deti využívajú vlastné nápoje, alebo zásobník pitnej vody umiestnený na chodbe na poschodí ŠKD
* deti, ktoré končia vyučovanie neskôr, odchádzajú na obed s vyučujúcim, s ktorým mali poslednú vyučovaciu hodinu
* po obede vyučujúci odovzdá vychovávateľke deti navštevujúce  ŠKD v priestoroch ŠKD
* odhlasovanie a prihlasovanie detí na stravovanie v školskej jedálni, ako aj vyplatenie stravy, zabezpečuje zákonný zástupca dieťaťa /komunikuje s vedúcou školskej jedálne/

**Článok V**

**Podmienky pre zaistenie bezpečnosti a ochrany zdravia detí a ich ochrany pred sociálno-patologickými javmi, diskrimináciou alebo násilím**

Počas pobytu dieťaťa v ŠKD sú pedagogickí a nepedagogickí zamestnanci pri výchove a vzdelávaní a pri činnostiach súvisiacich s výchovou a vzdelávaním povinní:

* prihliadať na základné fyziologické potreby detí
* vytvárať podmienky pre zdravý vývin detí a na predchádzanie sociálno-patologických javov
* poskytnúť nevyhnutné informácie na zaistenie bezpečnosti a ochrany zdravia detí
* zaisťovať bezpečnosť a ochranu zdravia detí
* viesť evidenciu školských úrazov, ku ktorým došlo počas výchovno-vzdelávacej činnosti a pri činnostiach organizovaných školou; pri vzniku školského úrazu vyhotoviť záznam o školskom úraze. Pri úraze zabezpečí vychovávateľka prvú pomoc a zabezpečí lekárske ošetrenie. O úraze a uskutočnených opatreniach neodkladne informuje zákonného zástupcu dieťaťa a riaditeľku OUI
* vychovávateľka je zodpovedná za vytvorenie pokojnej a tvorivej atmosféry v ŠKD, ochranu psychického zdravia detí, nepoužíva voči nim telesné tresty ani neprimerané inhibičné metódy výchovy
* vychovávateľka ŠKD nie je oprávnená podávať deťom lieky /antibiotiká, prípadne lieky, ktorých nesprávne podanie by mohlo ohroziť život dieťaťa .../. Je možné podávanie život zachraňujúcich liekov. Vždy musí ísť o lieky, ktorých užívanie nariadil lekár
* ak dieťa utrpí úraz, ktorý si vyžaduje ošetrenie lekárom, vychovávateľka sa ihneď skontaktuje so zákonným zástupcom, s ktorým sa dohodne na ďalšom postupe. Ak je zákonný zástupca nezastihnuteľný, odvedie dieťa na lekárske ošetrenie zdravotníckym vozidlom, prípadne taxi službou. Po návrate z ošetrenia zaznamená úraz v zošite úrazov a znovu sa pokúsi o telefonický kontakt so zákonným zástupcom. Zabezpečí odovzdanie lekárskeho záznamu o prešetrení úrazu zákonnému zástupcovi dieťaťa. V prípade úrazu, ktorý ohrozuje život dieťaťa, vychovávateľka ŠKD požiada o privolanie rýchlej zdravotníckej pomoci ktoréhokoľvek zamestnanca a súčasne dáva dieťaťu prvú pomoc. Ak dieťa potrebuje ošetrenie v nemocnici, vychovávateľka dieťa sprevádza až do príchodu zákonného zástupcu. Taktiež úraz zaznamená v zošite úrazov a lekársku správu odovzdá zákonnému zástupcovi
* úraz sa eviduje aj elektronicky vo webovej aplikácii podľa metodického usmernenia č. 4/2009 – R z 11. februára 2009 k zavedeniu jednotného postupu škôl, školských zariadení a vysokých škôl pri vzniku registrovaného školského úrazu a pri evidencii nebezpečných udalostí, ktorou upresňuje postup zamestnancov pri vyšetrení, evidencii a registrácii školského úrazu a nebezpečnej udalosti
* škola vedie knihu evidencie registrovaných a neregistrovaných školských úrazov
* evidencia obsahuje
* meno a priezvisko dieťaťa, ktoré utrpelo úraz
* deň, hodinu, charakter úrazu, miesto, kde došlo k úrazu, stručný popis, ako k úrazu došlo
* svedkov úrazu, meno a priezvisko pedagogického zamestnanca, ktorý vykonával dozor v čase vzniku úrazu, dátum zapísania úrazu do evidencie
* počet vymeškaných dní z dôvodu úrazu
* zdravotnú poisťovňu postihnutého dieťaťa
* zariadenie, v ktorom bolo vykonané ošetrenie úrazu
* záznam do knihy evidencie úrazov spisuje pedagogický zamestnanec, ktorý vykonával v čase úrazu nad dieťaťom dozor. Ak to nie je možné, záznam spíše triedny učiteľ dieťaťa
* záznam do knihy evidencie úrazov vykoná pedagogický zamestnanec v deň úrazu. Ak dieťa chýba menej ako štyri dni, tento úraz sa považuje za neregistrovaný úraz. Ak dieťa z dôvodu školského úrazu chýba v škole na základe stanoviska ošetrujúceho lekára viac ako štyri dni, považujeme tento úraz za registrovaný
* škola spisuje záznam o registrovanom školskom úraze najneskôr do štyroch dní po oznámení vzniku registrovaného školského úrazu. Záznam o registrovanom školskom úraze spisuje podľa vzoru pedagogický zamestnanec, ktorý vykonával v čase úrazu dozor nad dieťaťom. Ak to nie je možné, záznam spíše triedny učiteľ dieťaťa, ktorý úraz zaevidoval, a to najneskôr do siedmich kalendárnych dní odo dňa vzniku úrazu
* záznam podpíše zákonný zástupca dieťaťa, pedagogický zamestnanec, ktorý záznam spísal a riaditeľka OUI. Zamestnanec spisujúci záznam pozve k spísaniu záznamu zákonného zástupcu dieťaťa
* poverený zamestnanec je povinný do siedmich kalendárnych dní od vzniku každého školského úrazu zaevidovať ho prostredníctvom webovej aplikácie Úr /MŠ SR/ 1-01 sledujúcej štatistiku úrazovosti na školách
* záznam o registrovanom úraze dostanú: zákonný zástupca dieťaťa, škola, technik BOZP, poisťovňa
* vo veci finančného odškodnenia školského úrazu od poisťovne ďalej koná riaditeľka školy v spolupráci so zákonným zástupcom dieťaťa
* v priebehu výchovno-vzdelávacieho procesu za zaistenie vchodových dverí budovy školy zodpovedajú školníci a pedagogickí zamestnanci
* vetranie miestností sa uskutočňuje len v prítomnosti pedagogických zamestnancov školy

**Ochrana pred sociálno-patologickými javmi**

* v zmysle Dohovoru o právach dieťaťa sú učitelia a vychovávatelia povinní zabezpečovať aktívnu ochranu detí pred sociálno-patologickými javmi, monitorovať zmeny v správaní detí, a v prípade dôvodného podozrenia z fyzického alebo psychického týrania, či ohrozovania mravného vývinu dieťaťa, bezodkladne riešiť problém v spolupráci s vedením školy, prípadne s pedagogicko-psychologickou poradňou, kontaktovať príslušný odbor sociálnych vecí, pediatra a príslušné oddelenie policajného zboru
* v prípade, že zákonný zástupca dieťaťa má podozrenie, alebo sa domnieva, že v ŠKD alebo v triede, ktorú navštevuje dieťa, dochádza k fyzickému, prípadne psychickému týraniu, oznámi toto podozrenie triednej učiteľke, vychovávateľke, ako aj riaditeľke OUI ihneď, ako toto podozrenie vznikne
* v prípade, že zákonný zástupca navštívi s vlastným dieťaťom psychológa v CPPPaP, či inom špecializovanom zariadení z dôvodu podozrenia fyzického alebo psychického týrania svojho dieťaťa, je povinný o tejto skutočnosti informovať riaditeľku školy, aby mohla včas riešiť prípadný vzniknutý problém
* všetci zamestnanci OUI svojim prosociálnym správaním a konaním vytvárajú deťom vzor ako jeden z prvkov prevencie sociálno-patologických javov.

**Opatrenia proti šíreniu legálnych a nelegálnych drog**

* primeranou formou informovať deti o existencii legálnych a nelegálnych drog a ich mimoriadne negatívnych účinkoch na zdravie človeka
* viesť deti k zdravému životnému štýlu, rozlišovaniu zdravých a nezdravých návykov pre život a zdravie
* v prevencii využívať vhodnú a dostupnú literatúru /napr. Nenič svoje múdre telo/ a preventívne výukové programy zakomponovať do plánov práce ŠKD
* poskytovať deťom dostatok podnetov a možností realizácie prostredníctvom rôznych aktivít, a tým ich viesť k plnohodnotnému životu, kde by legálne či nelegálne drogy nemali svoje miesto
* dbať na to, aby sa do budovy školy nedostali žiadne nepovolané osoby, a tým zamedziť možnosti zlých vonkajších vplyvov na deti
* v prípade podozrenia na šírenie legálnych a nelegálnych drog v prostredí ŠKD vychovávateľka ŠKD bezodkladne informuje o zistených skutočnostiach priamych nadriadených /riaditeľku OUI a zástupkyňu/, ktoré vykonajú okamžité opatrenia

**Článok VI.**

**Opatrenia vo výchove**

* dieťaťu možno udeliť pochvalu alebo ocenenie za vzorné správanie, za vzorné plnenie povinností, za statočný čin a iné...
* ak dieťa svojim správaním ohrozuje bezpečnosť a zdravie ostatných detí alebo narúša výchovu a vzdelávanie do takej miery, že znemožňuje výchovu a vzdelávanie ostatným účastníkom, vychovávateľka môže použiť ochranné opatrenie, ktorým je vylúčenie dieťaťa z výchovy a vzdelávania – umiestnením dieťaťa do samostatnej miestnosti za prítomnosti pedagogického zamestnanca, ktorý nad dieťaťom vykonáva dočasný dozor. Vychovávateľka zároveň túto skutočnosť neodkladne oznámi vedeniu školy
* riaditeľka OUI bezodkladne informuje: zákonného zástupcu dieťaťa, podľa závažnosti situácie privolá zdravotnú pomoc, príslušníkov PZ SR ...
* o dôvodoch a priebehu ochranného opatrenia vyhotoví zodpovedný vychovávateľ písomný záznam a predloží ho riaditeľke OUI

**Školský poriadok ŠKD je záväzný pre každé dieťa zapísané do ŠKD. Za jeho porušenie nesie každé dieťa zodpovednosť a budú voči nemu vyvodené sankcie:**

1. **Písomné napomenutie vychovávateľom:**
* porušovanie Školského poriadku ŠKD aj po verbálnych upozorneniach, nerešpektovanie pokynov vychovávateľa, hrubé alebo vulgárne správanie voči iným deťom, verbálne obťažovanie, šikanovanie
1. **Pokarhanie triednym učiteľom:**
* po konzultácii so zákonným zástupcom a prerokovaní v pedagogickej rade za opakované menej závažné a závažnejšie priestupky voči Školskému poriadku ŠKD /svojvoľné vzdialenie sa z oddelenia ŠKD, používanie alkoholických a tabakových výrobkov, sústavné vyrušovanie, opakované používanie vulgárnych slov, ničenie školského majetku, krádež v škole podľa rozsahu, nedôstojné správanie voči učiteľom, vychovávateľkám a spolužiakom, ničenie životného prostredia v areáli školy/
1. **Pokarhanie riaditeľom školy:**
* závažné porušenie Školského poriadku ŠKD, úmyselné poškodenie školského majetku, hrubé alebo vulgárne správanie voči zamestnancom školy, pretrvávajúce problémy po písomnom napomenutí vychovávateľom
1. **Vylúčenie z ŠKD:**
* závažné porušenie Školského poriadku ŠKD a BOZP, ubližovanie a ohrozovanie zdravia detí, pretrvávajúce opakované problémy po písomnom pokarhaní riaditeľkou OUI

O všetkých napomenutiach budú zákonní zástupcovia informovaní cez žiacku knižku, telefonicky, na rodičovských združeniach triednym učiteľom a pri závažných problémoch predvolaním zákonného zástupcu do školy – pohovor s riaditeľkou školy, vychovávateľkou, o ktorom bude spísaný záznam.

**Článok VII.**

**Podmienky zaobchádzania s majetkom ŠKD**

* každé dieťa ŠKD je povinné šetriť majetok školy, ako aj majetok ŠKD. Ak dieťa úmyselne alebo z nedbalosti poškodí majetok školy alebo ŠKD, je zákonný zástupca povinný nahradiť škodu v plnom rozsahu
* pokiaľ škoda vznikla nedostatočným dozorom vychovávateľky nad dieťaťom, náhrada škody sa od zákonných zástupcov dieťaťa nebude požadovať
* za inventár v ŠKD zodpovedá vychovávateľka v rozsahu uvedenom v dohode o hmotnej zodpovednosti

**Článok VIII.**

**Ochrana osobných údajov**

* každý zamestnanec školy v zmysle zákona NR SR č. 18/2018 Z. z. o ochrane osobných údajov a o zmene a doplnení niektorých zákonov je povinný zachovávať mlčanlivosť o osobných údajoch detí, s ktorými príde na pracovisku do styku. Osobné údaje detí nesmie využívať na osobnú potrebu, nesmie ich zverejňovať, nikomu poskytovať a sprístupňovať
* osobnými údajmi sú údaje týkajúce sa určenej alebo určiteľnej fyzickej osoby, pričom osobou je osoba, ktorú možno určiť priamo, alebo nepriamo, najmä na základe použiteľného identifikátora alebo na základe jednej, či viacerých charakteristík, alebo znakov, ktoré tvoria jej fyzickú, fyziologickú, psychickú, mentálnu, ekonomickú, kultúrnu alebo sociálnu identitu
* informácie, ktoré sa dotýkajú osobnosti a súkromia fyzickej osoby, písomnosti osobnej povahy, podobizne, obrazové snímky a zvukové záznamy týkajúce sa fyzickej osoby alebo jej prejavov osobnej povahy, môžu byť sprístupnené len vtedy, ak to ustanovuje osobitný zákon, alebo s predchádzajúcim súhlasom dotknutej osoby

V  ŠKD sa môžu evidovať nižšie uvedené osobné údaje dieťaťa :

- meno a priezvisko

- dátum narodenia

- rodné číslo

- pohlavie

- národnosť

- štátne občianstvo

- adresa trvalého bydliska

- číslo a dátum vydania rozhodnutia, na základe ktorého bolo dieťa prijaté do ŠKD

- číslo, pod ktorým je dieťa vedené v osobnom spise dieťaťa

**Časť III.**

**Záverečné ustanovenia**

Školský poriadok ŠKD je spracovaný v súlade so:

* Zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov
* Zákonom 138/2019 Z.z. o pedagogických zamestnancoch a odborných zamestnancoch a o zmene a doplnení niektorých zákonov,
* Zákonom č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov
* Zákonom č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov
* Zákonom č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov
* Zákonom č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe
* Zákonom č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov
* Zíkonom č. 305/2005 Z.z o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov

**Dokumenty na stiahnutie na stránke školy** <https://ouvalaska.edupage.org/>

* žiadosť o prijatí dieťaťa do ŠKD
* odhlásenie dieťaťa z ŠKD
* spôsob odchodu dieťaťa z ŠKD

Vydaním školského poriadku sa ruší školský poriadok zo dňa 01.09.2020

 Valaská, ...................... vypracovala: .................................

 vychovávateľka ŠKD

 (Judita Miklošová)

Prílohy : Plán práce ŠKD

Príloha 1

 **Plán práce ŠKD**

**September**

SVOV

* Privítanie nových detí, oboznámenie sa so školským poriadkom
* Čarovné slovíčka- poďakovanie, pozdrav oslovenie
* Škola a život v škole
* Spoznávame Slovensko – kvíz o Slovensku
* Rozhovor o starých rodičoch, pomoc a starostlivosť o nich

EVOV

* Slávnostné otvorenie školského roka
* Čítanie s porozumením – zážitky s prázdnin
* Moje prázdniny – ilustrácia
* Počúvanie detských piesní spojené s pohybom
* Výroba vinše pre starých rodičov
* Čítanie o stromoch

TVOV

* Hry s pravidlami – Vidličky, lyžičky, nože, Na Rybky, Stratila opička farbičku
* Dopravné značky v obci, priechod pre chodcov
* Skákanie cez švihadlo, Hry Na jeleňa, Palček a obor
* Jazda na bicykli, kolobežke po vyznačenej trase
* Naháňačky s pravidlami

PTOV

* Výroba a výzdoba triedy, školy – Strihanie, lepenie..
* Cestovný kufor, taška – práca s krabicami, papierom, kartónom
* Beseda o vytváraní si pozitívneho vzťahu k práci – Pejko, pomoc na ranči
* Jesenná výzdoba – zhotovenie stromu a jabľčok

PEOV

* Živá – neživá príroda, zber úrody na školskej záhrade
* Neporiadok okolo nás/ ako predchádzať znečisťovaniu prírody/
* Stromy- ihličnaté, listnaté, kríky, malinčie../rozlišovať lesné plody/
* Kvíz o ochrane prírody, prezentácia na PC

VOV

* Pracovné listy, hra s číslami, Čo kto robí, Drevené skladačky, Obrázkové čítanie, Kto vie odpovie, Závod počtárov, Myslené písmeno, Priraďovanie, Čísla a slová, Zara a Nita, Ukrytý predmet, Čítanie s porozumením, Koleso šťastia, Aká je to farba?, Urob dvojicu, Maľované čítanie, Bude z teba spisovateľ?, Doplňovačky

**Október**

SVOV

* Deň jablka – ochutnávka, stolovanie
* Určovanie počasia – jasno, oblačno, dážď, sneženie....
* Bývame v meste na vidieku – rozdiel, výhody...
* Moja rodina, pomoc v rodine

EVOV

* Čítanie o stromoch
* Rôzne hudobné štýly, súčasnosť – minulosť
* Relaxácia pri hudbe – snoe zelen
* Môj brat, moja sestra – počúvanie príbehu s dotváraním deja

TVOV

* V zdravom tele, zdravý duch
* Turistika – vychádzka na Lipovú
* Oco, mami, hýb sa s nami
* Cvičme v rytme
* Skákanie cez švihadlo

PTOV

* Jesenná výzdoba – stromy, jablká
* Pexeso – výroba, laminovanie
* Zvieratká z prírodného materiálu
* Zručné pršteky – otláčanie, dokresľovanie
* Žime čisto a zdravo

PEOV

* Čo nám dáva – prezentácia o zvieratkách
* So zvieratkami na farme – ranči
* Poznáš správny kontejner? – triedenie odpadu
* Príroda ako liečiteľka

VOV

* Tajničky, čo sa zmenilo, Prišla k nám loď, Tajomné vrecúško, Hádanky, Dopravné pexeso, Poštár, Bodkokreslenie, Aký má tvar?, Zameň jedno písmeno, Slabikové pexeso, Geometrické tvary, Profesie, Ovocie a zelenina, Čo, kto robí? Myslím si...,

**November**

SVOV

* Významné dni v mesiaci november
* Návšteva knižnice vo Valaskej – kniha je môj kamarát
* Farby, farbičky- aktivity s farbami
* Čím chcem byť a čím nie?

EVOV

* Ilustrácia rozprávky na počítači
* Relaxácia pri hudbe
* Čo je to? práca s temperovými farbami
* Mikuláš – učíme sa básne a piesne

TVOV

* Hry a súťaže v telocvični
* Mini futbal, hádzanie lopty na kôš
* Cvičme v rytme
* Podávanie lopty – súťaž

PTOV

* Práca s drobným materiálom – korálky, semená rastlín
* Obraz z geometrických tvarov
* Práca s pečiatkami – vytváranie obrazu
* Výroba vianočných výrobkov
* Výroba darčekov pre svojich blízkych

PEOV

* Čo robia? / poznatky o zvieratkách v lese/
* Na oheň si dávaj pozor
* Pranostiky na november
* Prírodovedný kvíz – prezentácia
* Zima, zimička, zimný spáči, zmeny v prírode

VOV

* Matematický futbal, Smutná slabika, Kolotoč, Čo chýba?, Urči správne pred, za...., Vzdelávacie programy IKT, Poznáš rozprávky?, Hľadaj rým, Pridaj správne písmeno, Pracovné listy, Lesné plody, Hra s číslami

**December**

SVOV

* Vianoce u nás – rozhovory
* Vianočné posedenie, darčeky pre blízkych
* List Ježiškovi prianie a želanie detí

EVOV

* Posedenie pri sviečkach, rozprávka na želanie
* Spievanie a počúvanie vianočných piesní
* Relaxácia pri hudbe – snoe zelen

TVOV

* Netradičné športové disciplíny v telocvični
* Vychádzka, otužovanie
* Vianočná výzdoba v obci – vychádzka

PTOV

* Vianočné tvorivé dielne – Tvorítkovo
* Zdobenie medovníkov
* Posedenie s rodičmi

PEOV

* Starostlivosť o vtáčiky v zime, kŕmenie
* Ranč v zime, kde sú všetky zvieratká?
* Čo sa zmenilo?

VOV

* Nájdi dvojicu, Zlož obrázok, Kuliferdo, Dopravné pexeso, Vzdelávacie programy IKT, Hľadaj rým, Čítanie s porozumením, Pracovné listy, Doplň číslo

**Január**

SVOV

* Štátne symboly, štátny znak, Deň vzniku Slovenskej republiky
* Pomáhajme iným- pomoc a spolupráca
* Buďme zdraví, beseda o zdravom životnom štýle, prezentácia na PC, pracovné listy

EVOV

* Čítanie, dokonči príbeh
* Čítanie s porozumením, minirozprávky
* Zimná krajina – maľovanie, rozfúkavanie farieb

 TVOV

* Hry na snehu, otužovanie, chôdza po stope
* Jazda na klzákoch, chôdza v snehu
* Hry a aktivity v telocvični

PTOV

* Zimná krajina, práca s voskom, vodovými a temperovými farbami
* Moje obľúbené zvieratko- rôzne techniky výroby, vymysli mu meno
* Čo je to? - koláž z papiera

 PEOV

* Novoročné želanie, zážitky z prázdnin
* Ako zimujú? Kde žijú?
* Zimné mesiace – názvy

VOV

* Hľadaj rým, Doplňovačky, Čo je to? Čo sa ukrylo?, Profesie1,2,3, Šablóny, Zima- leto, Koleso šťastia, Volám písmenko, Aké je to číslo?, Svet v kocke, Kuliferdo, Doplňovačky, Maľované čítanie, Hmatové vrecúško

**Február**

SVOV

* Fašiangy- ľudové tradície a zvyky
* Štyri ročné obdobia
* Voľný čas, koľko je hodín?

EVOV

* Rôzne hudobné štýly spojené s pohybom
* Vymysli krátky príbeh
* Dramatizácia jednoduchého textu

TVOV

* Zimné olympijské hry
* Súťaživé hry v telocvični/ kolky, prekážky/
* Hry zamerané na rýchlosť a postreh, hry na zvieratká

PTOV

* Skladačky z papiera, Origami
* Výroba fašiangových masiek, fašiangovej výzdoby
* Valentínske srdiečko, výroba zo sadry

PEOV

* Pomáhaj a chráň./ úrazy, prvá pomoc, telefónne číslo/
* Cesta odpadkov – kvíz, prezentácia na PC, pracovné listy
* Poznám svoje telo.

VOV

* Aký je to tvar?, Pracovné listy, Poslúchaj ma jazýček, Čo je sladké- kyslé, Dobre si počúval?, Kto vie odpovie, Kimova hra, Vzdelávacie programy IKT, Náučné pexeso, Čo sa zmenilo?, Drevené skladačky, Správne urči- veľkosť, tvar, Profesie1,2,3, Nájdi rozdiel, Aká je to značka?, Čítanie mini rozprávok, Súťaž o krok, Čo je to?, Pracovné listy, Dokonči vetu, Doplňovačky, Písmenková skladačka, Volám číslo

**Marec**

SVOV

* Marec- Mesiac knihy, protipožiarnej ochrany- prezentácia na PC
* Návšteva miestnej knižnice
* Deň vody- prezentácia na PC, pracovné listy, vychádzka k rieke
* Veľká noc- zvyky a tradície, symboly, pranostiky

EVOV

* Súťaž Zlatý slávik
* Čítanie z obľúbenej knihy
* Prišla jar, hudobné pásmo
* Jarné básne, riekanky a porekadlá

TVOV

* Hry v prírode- preskakovanie, preliezanie, hádzanie
* Hudobno- pohybové hry
* Hop sem hop tam- hýbeme sa na čerstvom vzduchu
* Jar je tu- turistická vychádzka na Lipovú

PTOV

* Marec- Mesiac knihy, výroba vlastnej knihy z pohľadníc a fotiek
* Z rozprávky do rozprávky- modelovanie obľúbenej rozprávky
* Tvorivé dielne v Tvorítkove, vodný svet
* Výroba pexesa/ strihanie, lepenie, laminovanie.../

PEOV

* Potulky svetom, prezentácia, cestovanie po rôznych štátoch, známe pamiatky, príroda
* Svetový deň vody, prezentácia na PC, pracovné listy
* Potulky svetom- oceány a moria
* Envirodeň- eko hry v prírode

VOV

* Svet v kocke, Zara a Nita, Postupnosť- skladačky, Šablóny, Pracovné listy, Papagáj, Stratené číslo, Kto vie odpovie, Čítanie s porozumením, Hra so slovami, Zlož obrázok, Kto je to?, DH- z matematiky, Obrázkové čítanie, Nájdi rým, Koleso šťastia, Rozsypané slová, Poslúchaj ma jazýček, Kuliferdo, Maľované čítanie, Tlieskame si, Čo sem patrí?, Správne spoj, Profesie 1,2,3, Hra s farbami, Domino, Súťaž o krok, Utvor správnu dvojicu, Sledoval si pozorne?, Nájdi predmet, Volám číslo

**Apríl**

SVOV

* Priateľstvo a nenávisť – hry na riešenie konfliktov
* Významné dni v mesiaci apríl- Deň Zeme, Mesiac lesov, Mesiac bezpečnosti
* Bezpečná cesta do školy aj zo školy
* Zdravý životný štýl
* Recyklácia- exkurzia prevádzkarne vo Valaskej, zberný dvor

EVOV

* Strom, vykrajovačky, lepenie, strihanie
* Zelený a zdravý les, prstové farby
* Spievankovo, piesne o dopravných prostriedkoch
* Rozkvitnutá lúka, maľovanie slamkou, ušným smotečkom
* Chráň svoju zem, literárne články

TVOV

* Cvičenia na fit loptách, súťaž- kolky
* Cvičíme s hudbou, vnímame rytmus
* Turistika- turistické značky Chvatimech
* Dopravné ihrisko pred školou- semafor, bicykle, kolobežky
* Loptové hry na školskom dvore, pohyblivý chodník

PTOV

* Tvorítkovo- výroba veľkonočnej výzdoby
* Práca na školskej záhrade, úprava záhonov, siatie
* Úprava okolia školy- zber a separovanie odpadkov
* Urobím si značku/ práca s odpadovým materiálom, plasty, korok, letáky/- Tvorítkovo
* Papierové skladačky- motýle a vtáčiky

PEOV

* Prišla jar- zmeny v prírode, vychádzka
* Eko hry v prírode- Pavučinky, Patríme k sebe?, Telegramy
* Šetrime prírodu- eko doprava, recyklácia
* My sme malí botanici- školská záhrada, ranč, Chvatimech/ fauna a flóra/
* Práca na školskej záhrade

VOV

Rozsypané slová, Bodkokreslenie, Kde sa ukryl?, Na básnikov- hra, Svet v kocke, Geometrické tvary- utvor obrázok, Čo je to?, Popletená slová, Kuliferdo, Čítanie s porozumením, Skladanie slabík do slov, Hry s číslami, Hádaj, čo to je?, Vzdelávacie programy IKT, Postupnosť- obrázky, Koľko ich je?, Maľované čítanie, Nájdi cestu, Zmyslové hry, Práca s encyklopédiou, Riekanky a rýmovačky, Pracovné listy, Ukáž čo vieš najlepšie,

**Máj**

SVOV

* Významné dni v mesiaci- 1.5., 8.5., Deň matiek, Deň mlieka
* Významné a pamätné miesta vo Valaskej- vychádzka
* Významné dni v mesiaci- Deň požiarnikov
* Moje záľuby- rozhovory, čítanie príbehov, prezentácia na PC

EVOV

* Nácvik programu na Deň matiek- hudobno- pohybové pásmo
* Rozkvitnutý svet- prstové farby
* Keď si šťastný, Čížičiek, čížičiek, Hlava, ramená, kolená, palce
* Ochrana prírody- vystrihovanie, lepenie, otláčanie- Tvorítkovo

TVOV

* Pohyb v prírode- rýchla chôdza, pomalá chôdza, beh do kopca, poskoky
* Športové popoludnie na školskom dvore- súťaže
* Kubo velí, Na zvieratká- napodobňovanie
* Skákacia škola- súťaž na školskom dvore v skákaní škôlky

PTOV

* Malí maliari- maľovanie na kamene, darček pre mamičku
* Kvietok pre mamičku- origami
* Lode, loďky, lodičky- skladanie z papiera, púšťanie po vode
* Hodiny na stenu- kreslenie, vystrihovanie, lepenie

PEOV

* Krása okolo nás- vychádzka na lúku k Hronu, určovanie kvetov a rastlín
* Práca na školskej záhrade, úprava záhonov, sadenie
* Vesmír a jeho záhady, encyklopédie, prezentácia na PC
* Deň mlieka, ranč- zvieratká, ktoré poskytujú mlieko, ochutnávka mliečnych výrobkov

VOV

* Kto viacej?, Čo v rozprávke nebolo?, Drevené skladačky, Urči správnu cestu, Čo je pravda?, Myslím si číslo, Kde je to?, Vymysli príbeh, Koľko je to?, Maľované čítanie, Čarovný košík, Doplňovačky, Myslím si, Súťaž o krok, Aké je moje povolanie?, Rýmovačky, Poslúchaj ma jazýček, Hlásky na cestách, Papagáj, Pracovné listy, Boj o čísla, Priraďovanie, Volám číslo

**Jún**

SVOV

* MDD- oslava v prírode, spolupráca s rodičmi, súťaže
* Chystáme sa na výlet- výbava, jedlo, oblečenie..
* Ako sa správať počas prázdnin?/ bezpečnosť, hygiena/
* Návšteva ZUŠ vo Valaskej
* Čo sme sa naučili, čo sa nám páčilo, čo sa nám nepáčilo, čo by sme chceli?

EVOV

* Hudobná abeceda pieseň A, B, C, D, ...
* Farebný chodník pred školou, kreslenie na asfalt farebnými kriedami
* Ako to bolo?, dokonči rozprávku, príbeh
* Prázdniny- prezentácia na PC
* Čítanie s porozumením- prázdninový príbeh

TVOV

* Loptové hry na lúke- Bambulíček, Palček a obor, Na jeleňa
* Zábavné popoludnie – skákaní vo vreci, chôdza vo dvojiciach so spojenými nohami, hľadanie pokladu
* Prekonávanie prírodných prekážok, hry v prírode
* Zahrajme sa – Pohyblivý chodník, Zábavný bublifuk, Nasleduj cestičku
* Súťaživé popoludnie na školskom dvore, skákanie vo vreci, vedro plné vody...

PTOV

* Práca na školskej záhrade, pletie, okopávanie, polievanie
* Tvorítkovo- letné tvorivé dielne, darček pre spolužiaka – Magnetka
* Práca na školskej záhrade, pletie, okopávanie, polievanie
* Prázdniny sa blížia- triedenie a upratovanie stavebníc, hračiek v skrini
* Triedenie výkresov, výrobkov, skladanie stavebníc

PEOV

* Ako doma a v škole triedime odpad
* Počasie- dážď, sneh, hmla, oblačno, slnečno...- pracovné listy, prezentácia na PC, vychádzka/ určovanie počasia/
* Príroda v našom okolí- vychádzka na Lipovú
* Starostlivosť o zvieratká v kútiku živej prírody, výmena vody, čistenie klietky, chovanie

VOV

* Zara a Nita, Kimova hra, Doplň správne číslo, Čítanie s porozumením, Z časti zložiť celok, Pracovné listy, Malý- veľký, Správne priraď, Koleso šťastia, Šablóny, Vzdelávacie programy IKT, Pečiatkovanie, Hľadaj správny tvar, Urči- pred, za, pod, nad..., Čísla, tvary, písmená, Hra na zvieratká, Čo sa zmenilo, Geometrické tvary, Čo sem nepatrí?, Zem, voda, vzduch, Ukáž cestu

**Odpočinková a rekreačná činnosť v ŠKD**

Odpočinková činnosť:

* omaľovánky
* kreslenie na voľnú tému
* voľné rozhovory medzi deťmi
* individuálne rozhovory s deťmi
* komunitný kruh – spoločné rozhovory
* počúvanie hudby, rozprávok, piesní
* sledovanie DVD (rozprávky, detské filmy)
* čítanie rozprávok
* čítanie na pokračovanie
* stolové a spoločenské hry podľa vlastného výberu
* pexeso, kartové hry
* individuálne čítanie kníh a časopisov
* pohybové hry
* tvorivé hry
* hry v detskom kútiku
* odpočinok v kútiku živej prírody
* odpočinok a relax na koberci
* odpočinok a relax v snoe zelen
* cvičenie jogy, relaxačné cvičenie, rytmické cvičenie
* rolové hry
* pokojové hry
* námetové hry
* spontánne hry
* hry v skupinách
* hry s hračkami
* konštruktívne - montážne a demontážne hry
* hry na sebaovládanie, predstavivosť
* hry na utuženie vzťahov v kolektíve
* hudobné hry a hádanky, hlavolamy
* hry podľa záujmu - vlastný výber

Rekreačná činnosť:

* hry v kruhu so spevom
* hudobno – pohybové
* zábavné pohybové hry
* pohybové hry
* škôlka s loptou, švihadlom, gumou
* hry so športovým náčiním
* hry na preliezkach
* hry na školskom dvore
* hry v telocvični
* vychádzky
* hry vo voľnej prírode
* poznávacie vychádzky
* telovýchovné chvíľky
* cviky na uvoľnenie
* relaxačné cvičenie
* cvičenie jogy
* tvorivé hry
* stavanie snehuliaka
* chôdza, beh, skok (v snehu)
* hádzanie, chytanie snehových gúľ
* letné športy
* zimné športy
* vychádzky do prírody v každom ročnom období
* súťaže a kvízy
* kruhové hry
* loptové hr
* kolektívne hry – floorbal, futbal, basketbal, vybíjaná...
* netradičné pohybové aktivity
* bežecké disciplíny
* kondičné cvičenie
* celoklubové športové súťaže

**Použité skratky**

**ŠKD**- školský klub detí

**OUI**- odborné učilište internátne

**CPPPaP**- Centrum pedagogicko – psychologického poradenstva a prevencie

**PZ SR**- Policajný zbor Slovenskej republiky

**VOV**- vzdelávacia oblasť výchovy

**TOV**- tematická oblasť výchovy

**PEOV**- prírodno- enviromentálna oblasť výchovy

**PTOV**- pracovno- technická oblasť výchovy

**TVOV**- telesno- výchovná oblasť výchovy

**EVOV**- esteticko- výchovná oblasť výchovy

**SVOV**- spoločensko- vedná oblasť výchovy